ציר הזמן של החטופים במלחמת חרבות ברזל

ממוזער|מונה עזריאלי המציין 666 ימים לפרוץ המלחמה
ציר זמן זה מציג את השתלשלות האירועים בנוגע לחטופים לרצועת עזה במלחמת חרבות ברזל, בעיקר אלו אשר נחטפו במהלך טבח שבעה באוקטובר 2023. הוא מציג את קבלת המידע על גורלם ואת מועדי שחרורם או החזרתם לישראל. רובם של החטופים הם אזרחים ישראלים – גברים, נשים וילדים, בנוסף אליהם נחטפו חיילות וחיילים ישראלים, ועובדים זרים ששהו ביישובי עוטף עזה.

חטיפת ישראלים לרצועת עזה התרחשה לראשונה בשנת 2006. ב-25 ביוני באותה שנה נחטף החייל גלעד שליט. הוא שוחרר בעסקת שבויים, תמורת 1,027 מחבלים, ב-18 באוקטובר 2011. בנוסף, היו אזרחים ישראלים שנעלמו ברצועת עזה, שהאחרונים שבהם שוחררו ב-22 בפברואר 2025.

האישים הנזכרים בציר הזמן הם אזרחים אלא אם נאמר אחרת.

 ציר הזמן 
 טרם מלחמת חרבות ברזל 
 2006 
 25 ביוני – חטיפת החייל גלעד שליט.

 2011 
 18 באוקטובר – שחרור החייל גלעד שליט תמורת יותר מ-1,000 מחבלים, בהם יחיא סינוואר שתכנן ופיקד מרחוק על טבח שבעה באוקטובר.

 2014 
 20 ביולי – החייל אורון שאול נפל בקרב במבצע צוק איתן וגופתו נחטפה
 1 באוגוסט – הקצין הדר גולדין נפל בקרב במבצע צוק איתן וגופתו נחטפה
 7 בספטמבר – אברה מנגיסטו חצה את הגבול לרצועת עזה ונשבה

 2015 
 21 באפריל – הישאם שעבאן א-סייד חצה את הגבול לרצועת עזה ונשבה

 פרוץ מלחמת חרבות ברזל ואילך 
 2023 
 אוקטובר 
 7 – 251 איש נחטפו לרצועת עזה במסגרת טבח שבעה באוקטובר
 21 – יהודית רענן ובתה נטלי שוחררו על ידי חמאס
 24 – יוכבד ליפשיץ ונורית קופר שוחררו על ידי חמאס
 30 – כוחות הביטחון שחררו במבצע צבאי את החיילת אורי מגידיש.
 30 – נקבע מותה של שני לוק וכי גופתה מוחזקת ברצועת עזה

 נובמבר 
 9 – נקבע מותו של אורן גולדין וכי גופתו מוחזקת בעזה.
 16 – צה"ל החזיר את גופות יהודית וייס והחיילת נועה מרציאנו
 עסקת שחרור החטופים הראשונה:
 24 – שוחררו 13 חטופות וחטופים ישראלים; רותי מונדר, בתה קרן ובנה של קרן אוהד; דורון כץ אשר וילדיה רז ואביב; דניאל אלוני ובתה אמיליה; עדינה משה, חנה קציר, מרגלית מוזס, חנה פרי ויפה אדר. כמו כן שוחררו 11 עובדים זרים: גאלינור פאצ'קו, נטווארי מולקאן (אשה), מונגקול פג'ואבון, סנטי בונפרום, בנצ'ה קונגמאני, בודי סאאנגבון, אוטאי סאאנגוואן, אוטאי טונסרי, בונטום פאנקונג, וויצ'אי קלאפאט, וויטון פומי.
 25 – שוחררו 13 חטופות וחטופים ישראלים: שושן הרן, בתה עדי שוהם וילדיה של עדי יהל ונווה; שרון אביגדורי ובתה נעם; שירי וייס ובתה נגה; הילה רותם-שושני, מיה רגב, נועם אור ואחותו עלמה ואמילי הנד כמו כן שוחררו ארבעה עובדים זרים: מאני ג'ירצ'אט, נטהאפון אונקאו, קומקריט צ'ומבואה, אנוצ'ה אנגקאו
 26 – שוחררו 14 חטופות וחטופים ישראלים: הגר ברודץ' וילדיה עפרי, אוריה ויובל; חן גולדשטיין אלמוג וילדיה אגם, טל וגל; דפנה אליקים ואחותה אלה; אביגיל עידן, אלמה אברהם, אביבה סיגל ורוני קריבוי. כמו כן שוחררו שלושה עובדים זרים: וויצ'אן טמטונג, סורין גסונגנן, פונסוואן פינאגאלו
 27 – שוחררו 11 חטופות וחטופים ישראלים: שרון אלוני קוניו ובנותיה אמה ויולי; קרינה אנגל ובנותיה מיקה ויובל; סהר קלדרון ואחיה ארז; יגיל יעקב ואחיו אור; איתן יהלומי
 28 – שוחררו עשר חטופות ישראליות: קלרה מרמן, אחותה גבריאלה ליימברג ובתה של גבריאלה מיאה; דיצה היימן, תמר מצגר, עדה שגיא, אופליה רויטמן, מירב טל, רימון קירשט, נורלין בבדילה אגוג'ו. כמו כן שוחררו שני עובדים זרים: אוואט סוריאסי, פאטאיאנוט טונסאקרי
 29 – שוחררו 12 חטופות וחטופים ישראלים: אירנה טטי ובתה ילנה טרופנוב; רעיה רותם, רז בן-עמי, ירדן רומן גת, מורן סטלה ינאי, ליאת אצילי, עמית שני, אופיר אנגל, ליאם אור, איתי רגב וגלי טרשצ'נסקי. כמו כן שוחררו ארבעה עובדים זרים: פאיבון רטאניל, צ'לרמצ'אי סאאנגקאו, צ'קרפאן סיקנה, קונג סאאלאו
 30 – שוחררו שמונה חטופות וחטופים ישראלים: בילאל אלזיאדנה ואחותו עאישה; מייה שם, ספיר כהן, שני גורן, אילנה גריצבסקי, עמית סוסנה ונילי מרגלית
 28 – נקבע מותם של החיילים שקד דהן, תומר אחימס וקיריל ברודסקי וכי גופותיהם מוחזקות ברצועת עזה
 29 – צה"ל החזיר את גופתו של אופיר צרפתי
 30 – נקבע מותו של אביב אצילי וכי גופתו מוחזקת ברצועת עזה

 דצמבר 
 1 – נקבע מותם של גיא אילוז, עפרה קידר, אליהו מרגלית, אריה זלמנוביץ, מיה גורן ורונן אנגל וכי גופותיהם מוחזקות ברצועת עזה
 2 – נקבע מותו של הקצין אסף חממי וכי גופתו מוחזקת ברצועת עזה
 3 – נקבע מותו של יונתן סמרנו וכי גופתו מוחזקת ברצועת עזה
 8 – נקבע מותו של איתן לוי וכי גופתו מוחזקת ברצועת עזה
 9 – נקבע מותו של סהר ברוך וכי גופתו מוחזקת ברצועת עזה
 12 – צה"ל החזיר את גופות עדן זכריה והחייל זיו דדו
 13 – נקבע מותם של טל חיימי והעובד הזר ג'ושוע לואיטו מולל וכי גופותיהם מוחזקות ברצועת עזה
 15 – צה"ל החזיר את גופותיהם של אליה טולדנו והחיילים ניק בייזר ורון שרמן
 15 – שלושה חטופים נורו למוות בשוגג על ידי צה"ל ברצועה: אלון שמריז, יותם חיים, סאמר אל-טלאלקה
 16 – נקבע מותה של ענבר היימן וכי גופתה מוחזקת ברצועת עזה
 22 – נקבע מותו של גדי חגי וכי גופתו מוחזקת ברצועת עזה
 30 – נקבע מותה של ג'ודי ויינשטיין חגי וכי גופתה מוחזקת ברצועת עזה

 2024 
ממוזער

 ינואר 
 1 – נקבע מותו של אילן וייס. ב-4 בינואר נקבע כי גופתו מוחזקת ברצועת עזה
 5 – נקבע מותו של תמיר אדר וכי גופתו מוחזקת ברצועת עזה
 19 – חמאס פרסם סרטון של אוהד יהלומי ועדכן כי הוא נהרג בהפצצות צה"ל
 21 – נקבע מותו של החייל שי לוינסון וכי גופתו מוחזקת ברצועת עזה
 31 – נקבע מותו של השוטר רן גואילי וכי גופתו מוחזקת ברצועת עזה

 פברואר 
ממוזער|הפוסטר של יאיר יעקב באשדוד
 8 – נקבע מותו של מני גודארד וכי גופתו מוחזקת ברצועת עזה
 9 – נקבע מותו של יוסי שרעבי וכי גופתו מוחזקת ברצועת עזה
 12 – כוחות הביטחון שחררו במבצע צבאי את לואיס הר ופרננדו מרמן
 15 – נקבע מותו של יאיר יעקב וכי גופתו מוחזקת ברצועת עזה
 25 – נקבע מותו של החייל עוז דניאל וכי גופתו מוחזקת ברצועת עזה

 מרץ 
 12 – נקבע מותו של החייל איתי חן וכי גופתו מוחזקת ברצועת עזה
 17 – נקבע מותו של הקצין דניאל פרץ וכי גופתו מוחזקת ברצועת עזה
 26 – נקבע מותו של אוריאל ברוך וכי גופתו מוחזקת ברצועת עזה

 אפריל 
ממוזער|הפוסטר של אלעד קציר בכיכר החטופים
 6 – צה"ל החזיר את גופתו של אלעד קציר

 מאי 
ממוזער|כרזה לזכרו של רון בנימין במיצב הנצחה בפארק המייסדים של רחובות
 2 – נקבע מותו של דרור אור וכי גופתו מוחזקת ברצועת עזה
 3 – נקבע כי אליקים ליבמן, שנחשב לחטוף, נרצח ונקבר בתחומי ישראל
 7 – נקבע מותו של ליאור רודאיף וכי גופתו מוחזקת ברצועת עזה
 16 – נקבע מותם של העובדים הזרים סונטאיה אקראסי וסותטיסאק רינטלאק וכי גופותיהם מוחזקות ברצועת עזה
 17 – צה"ל החזיר את גופות שני לוק, עמית בוסקילה ויצחק גלרנטר
 17 – צה"ל החזיר את גופתו של רון בנימין
 24 – צה"ל החזיר את גופותיהם של אוריון הרננדז, חנן יבלונקה ומישל ניסנבאום

 יוני 
 3 – נקבע מותם של יורם מצגר, נדב פופלוול, חיים פרי ועמירם קופר וכי גופותיהם מוחזקות ברצועת עזה
 8 – כוחות הביטחון שחררו במבצע צבאי את אלמוג מאיר ג'אן, שלומי זיו ואנדריי קוזלוב ובנפרד את נועה ארגמני
 24 – נקבע מותו של החייל מוחמד אל אטראש וכי גופתו מוחזקת ברצועת עזה

 יולי 
 24 – צה"ל החזיר את גופותיהם של רביד כץ, מיה גורן, אורן גולדין והחיילים קיריל ברודסקי ותומר אחימס

 אוגוסט 
 20 – צה"ל החזיר את גופותיהם של אלכס דנציג, יורם מצגר, אברהם מונדר, חיים פרי, יגב בוכשטב ונדב פופלוול
 27 – כוחות הביטחון שחררו במבצע צבאי את פרחאן קאדי
 28 – צה"ל החזיר את גופתו של החייל שקד דהן.
 31 – צה"ל החזיר את גופותיהם של שישה חטופים, זמן קצר לאחר שנרצחו: הירש גולדברג-פולין, כרמל גת, אורי דנינו, עדן ירושלמי, אלכס לובנוב ואלמוג סרוסי

 אוקטובר 
 6 – נקבע מותו של עידן שתיוי וכי גופתו מוחזקת ברצועת עזה

 דצמבר 
 2 – נקבע מותו של הקצין עומר נאוטרה וכי גופתו מוחזקת ברצועת עזה
 4 – צה"ל החזיר את גופתו של איתי סבירסקי

 2025 
 ינואר 
 7 – צה"ל החזיר את גופותיהם של יוסף אלזיאדנה ובנו חמזה
 18 – צה"ל החזיר את גופתו של החייל אורון שאול
 עסקת שחרור החטופים השנייה:
 19 – שוחררו שלוש חטופות ישראליות: רומי גונן, אמילי דמארי, דורון שטיינברכר
 25 – שוחררו ארבע חטופות ישראליות: החיילות לירי אלבג, קרינה ארייב, נעמה לוי ודניאלה גלבוע
 30 – שוחררו שתי חטופות וחטוף ישראלים: גדי מוזס, ארבל יהוד, החיילת אגם ברגר. כמן כן שוחררו חמישה עובדים זרים: סטיאן סוונאקאם, וואטצ'רה סריון, באנאוואט סהטאן, פונגסאק טהנה וסוראסאק לאמנאו

 פברואר 
 המשך עסקת החטופים השנייה:
 1 – שוחררו שלושה חטופים ישראלים: ירדן ביבס, קית' סיגל ועופר קלדרון
 8 – שוחררו שלושה חטופים ישראלים: אוהד בן עמי, אלי שרעבי ואור לוי
 15 – שוחררו שלושה חטופים ישראלים: שגיא דקל-חן, סשה טרופנוב ויאיר הורן
 20 – הוחזרו בעסקה גופותיהם של עודד ליפשיץ, אריאל ביבס וכפיר ביבס
 22 – הוחזרה בעסקה גופתה של שירי ביבס
 22 – שוחררו שישה חטופים ישראלים: טל שוהם, אליה כהן, עומר ונקרט, עומר שם טוב, אברה מנגיסטו והישאם שעבאן א-סייד
 27 – הוחזרו בעסקה גופותיהם של יצחק אלגרט, אוהד יהלומי, צחי עידן ושלמה מנצור

 מאי 
 12 – חמאס שחרר את חייל צה"ל, עידן אלכסנדר.

 יוני 
 5 – צה"ל החזיר את גופותיהם של ג'ודי ויינשטיין-חגי וגדי חגי.
 6 – צה"ל החזיר את גופתו של נטפונג פינטה.
 11 – צה"ל החזיר את גופותיהם של יאיר יעקב ואביב אצילי.
 22 – צה"ל החזיר את גופותיהם של יונתן סמרנו ועפרה קידר ושל החייל שי לוינסון.

 אוגוסט 
 29 – צה"ל החזיר את גופות החטופים אילן וייס ועידן שתיוי.

 אוקטובר 
עסקת שחרור החטופים השלישית:
 13 – שוחררו 20 חטופים חיים: החיילים מתן אנגרסט ונמרוד כהן, והאזרחים אלון אהל, עמרי מירן, גלי ברמן ואחיו זיו ברמן, איתן מור, גיא גלבוע דלאל, יוסף חיים אוחנה, אבינתן אור, אלקנה בוחבוט, רום ברסלבסקי, אביתר דוד, מקסים הרקין, אריאל קוניו ואחיו דוד קוניו, שגב כלפון, בר קופרשטיין, איתן הורן ומתן צנגאוקר. בכך שוחררו כל החטופים החיים שהוחזקו ברצועת עזה. בהמשך היום הושבו גופות של ארבעה חטופים – גיא אילוז, ביפין ג'ושי, יוסי שרעבי והחייל דניאל פרץ.
 14 – חמאס השיב ארבע גופות. מהן שלושה זוהו כגופות חטופים – אוריאל ברוך, איתן לוי והחייל תמיר נמרודי. הגופה הרביעית זוהתה כגופת עזתי, במקום חטוף ישראלי.
 15 – חמאס השיב שתי גופות של חטופים – ענבר הימן והחייל מוחמד אלאטרש.
 18 – חמאס השיב את גופתו של החטוף אליהו ("צ'רצ'יל") מרגלית.
 19 – חמאס השיב שתי גופות של חטופים – רונן אנגל וסונטאיה אוקארסרי.
 20 – חמאס השיב את גופתו של החטוף טל חיימי.
 21 – חמאס השיב שתי גופות של חטופים – אריה זלמנוביץ' ותמיר אדר.
 30 – חמאס השיב שתי גופות של חטופים – עמירם קופר וסהר ברוך.

נובמבר
 המשך עסקת החטופים השלישית:
 2 – חמאס השיב שלוש גופות של חטופים – החיילים עוז דניאל, אסף חממי ועומר נאוטרה.
 4 – חמאס השיב את גופתו של החייל איתי חן.
 5 – חמאס השיב את גופתו של הסטודנט הזר ג'ושוע לואיטו מולל.
 7 – הג'יהאד האסלאמי הפלסטיני השיב את גופתו של החטוף ליאור רודאיף.
 9 – חמאס השיב את גופתו של החייל הדר גולדין, שנפל בקרב במבצע צוק איתן.
 13 – הג'יהאד האיסלאמי הפלסטיני השיב את גופתו של החטוף מני גודארד.
 25 – הג'יהאד האיסלאמי הפלסטיני השיב את גופתו של החטוף דרור אור.
דצמבר
 3 – הג'יהאד האיסלאמי הפלסטיני השיב את גופתו של העובד הזר סותטיסאק רינטלאק.
 2026 
ינואר
 26 – צה"ל השיב את גופתו של החטוף האחרון רן גואילי.

 גלריה 

 הערות שוליים 

קטגוריה:החטופים הישראלים ברצועת עזה במלחמת חרבות ברזל
קטגוריה:צירי זמן